*Jézus tehát ezt mondta: „Amikor felemelitek az Emberfiát, akkor tudjátok meg, hogy én vagyok, és önmagamtól nem teszek semmit, hanem ahogyan az Atya tanított engem, úgy mondom ezeket.* (Jn 8,28) (I.)

Milyen felemelésre gondol itt Jézus? Nem valami királyi díszre, emberi méltóságra, hanem a kereszt felállítására. Akkor mindenkinek meg kell tudni, kicsoda Ő. Ismét a jól ismert „én Vagyok” szófordulat, ami Isten bemutatkozó Neve volt. Mózes ezt a Nevet mondta az izraelitáknak. Vajon mindenki megtudta a hallgatók közül, hogy Jézus az Isten Fia, amikor keresztre feszítették? Nincs információnk erről. Egy dologban azonban biztosak lehetünk: egy napon minden térd meghajol Előtte és elismerik Isten voltát. Ekkor biztosan mindenki felismeri, hogy az a Jézus, akit keresztre feszítettek valóban Isten Fia. Ez a felismerés már ma is elérhető. Ismered a Megfeszített Jézust mint Isten Fiát? *Vadon Gyula*